**Erdély – Csíksomlyói búcsú**

**2016. május 13 – 16. (péntektől hétfőig)**

4 nap/ 3 éjszaka

Utazás: autóbusszal Kőszeg - Szombathely – Sárvár - Jánoshalma – **Szeged** útvonalon Szentegyházáig.

Szállás: Szentegyházán panzióban, és vendégházakban családoknál.

Ellátás: félpanzió

Az utazás költsége: **52.000,- Ft/fő**, amely tartalmazza az autóbusz, a szállás, az ellátás, a programok költségeit és az idegenvezető díját. Az ár nem tartalmazza a biztosítási díjat, amely kb. 2000,- Ft/fő.

**Helyfoglalás: 10.000,-Ft/fő. Jelentkezés Nagy Abonyi Attilánál (30/5328746).**

Idegenvezető: Szatmári Sándor

**Utiterv:**

**1. nap: 2016. május 13. péntek**

* A busz Kőszegről indul a kora hajnali órákban, és dél körül érkezik **Szegedre. A rókusi Tesco parkolójából délben indulunk tovább Erdély felé.**
* **Fehéregyházán** megkoszorúzzuk a segesvári csatában elesett honvédek közös sírján a turulmadaras obeliszket, Petőfi Sándor szobrát, Bem Apó domborművét és megtekintjük a Petőfi–múzeumot.
* Esti órákban érkezünk meg **Szentegyházára,** ahol a szállásfoglalást közös vacsora követi. Szállásunk 1000 méteres tengerszintfeletti magasságban lesz a Hargitán.

**2.nap: 2016. május 14. szombat**

* Reggeli után indulunk Csíkszeredába, ahol részt veszünk a **Csíksomlyói búcsún**, az ünnepi szentmisén, a magyarság legnagyobb seregszemléjén. A mi csoportunk a Salvator-kápolna mellett foglal helyet, ahonnan gyönyörű rálátás nyílik a Kis-Somlyó és a Nagy-Somlyó közötti nyeregre, és az egybegyűlt hatalmas tömegre. A búcsú egész napos elfoglaltságot jelent.
* Este megtekintjük a Szentegyházi Gyermek Filharmónia koncertjét.

**3. nap: 2016. május 15. vasárnap**

* Reggeli után indulunk a Gyimesekbe, hogy eljussunk **Gyimesbükkbe**, Erdély szélére, a Keleti-Kárpátokba. Könnyű túrával érkezünk az **ezeréves határhoz**, ahol megtekintjük a Rákóczi- vár maradványait és a Magyar Királyi Állami Vasutak legkeletibb, 30-as számú őrházát is, majd fölsétálhatunk a határlépcsőn.
* Délután **Parajdra** utazunk**,** ahol megtekintjük Európa egyik legnagyobb sóhegyében a turisztikai- és gyógyászati célokra átalakított hatalmas sóbányát.
* Ezután **Korondra**, az iparművészet, a fazekasság központjába megyünk, ahol lehetőség nyílik a vásárlásra.
* Este Szentegyházán a vacsora után **élőzenés mulatság**, búcsúbuli lesz.

**4. nap: 2016. május 16. hétfő**

* Reggeli után felkerekedünk és elindulunk hazafelé.

**Fontos tudnivalók:**

A búcsú napján gyakran szeszélyes az időjárás, a ragyogó napsütést hirtelen záporeső vagy komolyabb esőzés is megzavarhatja, ezért ajánlatos eszerint öltözködni. A búcsú napján ajánlott a túracipő, bakancs vagy csizma viselése. A zászlós érkezés, a szentmise és az elvonulás nagyon sok időt vesz igénybe, ezért érdemes magunkkal hozni összecsukható kisszéket, ülőpárnát vagy pokrócot. Csapatunknak van egy nagyméretű, angyalos címeres nemzeti zászlója, azt visszük elöl, de lehet még zászlókat hozni.